Gongwe o ka nna wa tsaya gore baitsesaense ke bone fela ba ba ka kgonang go ithuta popo e e raraaneng. Le fa go ntse jalo, ga o tlhoke didirisiwa tse di raraaneng tsa saense go ithuta ka popo. Se o tlhokang go se dira fela ke go nna le bokgoni jwa go lemoga, jwa go akanya le jwa go anaanela bontle le tsela e dilo di bopilweng ka yone. Gape o ka nna wa tshwanelwa ke go leba ka kelotlhoko dilo tse gongwe o ka tswang o di tsere motlhofo. Tshenolo 12:4 ya re: “Kgogela [Satane] ya nna e eme fa pele ga mosadi yo o neng a tloga a belega, gore, fa a belega, e kometse ngwana wa gagwe.” Seno se bontsha gore Satane o ne a batla go fedisa Bogosi jo bo neng bo sa tswa go tlhomiwa, a bo fedisa ka bonako kafa go ka kgonegang ka teng fela fa bo sena go tlhomiwa. Le fa go tsenelela ga ga Jehofa go ile ga dira gore Satane a se ka a kgona go diragatsa maikaelelo a gagwe a a bosula, Satane o ne a ikemiseditse e bile a sa kgaotse mo maikaelelong a gagwe a go senya Bogosi jo bo sa tswang go tlhongwa. Ke sone se “Mikaele le baengele ba gagwe” ba ileng ba se ka ba senya nako epe pele ba tlosa “kgogela le baengele ba yone” kwa legodimong gore Bogosi bo se ka jwa senngwa ka tsela epe. Ka jalo, go tla bo go utlwala go konela ka gore go fenngwa le go lelekwa ga ga Satane go ile ga diragala ka bonako fela morago ga go tlhomiwa ga Bogosi ka 1914.